TIDLOR ดีด 3% หลังราคาร่วงยาว โบรกวางเป้า 31 บ.
TIDLOR ดีด 3% ราคาแตะ 21.50 บ. คาดนักลงทุนซื้อเก็งกำไร หลังราคาร่วงยาว โบรกวางเป้า 31 บ. ลุ้นกำไรไตรมาส 1/66 แตะ 933 ลบ. ฟื้นจากไตรมาสก่อน รับสินเชื่อยังโต
TIDLOR ดีด 3% หลังราคาร่วงยาว โบรกวางเป้า 31 บ. ลุ้นกำไรไตรมาส 1/66 แตะ 933 ลบ.
3 พ.ค. 2566

ผู้สื่อข่าวรายงานว่า วันนี้ (3 พ.ค.66) ราคาหุ้น บริษัท เงินติดล้อ จำกัด (มหาชน) หรือ TIDLOR ล่าสุด ณ เวลา 14:43 น. อยู่ที่ระดับ 21.50 บาท บวก 0.70 บาท หรือ 3.37% สูงสุดที่ระดับ 21.50 บาท ต่ำสุดที่ระดับ 20.70 บาท ด้วยมูลค่าซื้อขาย 243.40 ล้านบาท โดยราคาหุ้น TIDLOR ปรับตัวขึ้น คาดนักลงทุนเข้าซื้อเก็งกำไร หลังราคาหุ้นปรับตัวลงมาอย่างต่อเนื่องก่อนหน้านี้

ทั้งนี้ บล.กรุงไทย เอ็กซ์สปริง คาดกำไรสุทธิไตรมาส 1/66 ที่ 933 ล้านบาท เพิ่มขึ้น 14% เมื่อเทียบจากไตรมาสก่อน แต่ลดลง 1% เมื่อเทียบจากปีก่อน จากแนวโน้มสัดส่วน Cost to income ปรับลดลงตามฤดูกาล และสินเชื่อเติบโตต่อเนื่อง ซึ่งมีน้ำหนักมากกว่าแนวโน้ม spread ปรับลดลง ผลกระทบจาก cost of funds สูงขึ้นและรายได้นายหน้าประกันภัยอ่อนตัวลงตามฤดูกาล
โดยในเบื้องต้นคาดกาไรสุทธิไตรมาส 2/66 จะปรับเพิ่มขึ้น เมื่อเทียบจากไตรมาสก่อน และทรงตัวเมื่อเทียบจากปีก่อน จากแนวโน้มสินเชื่อเติบโตต่อเนื่อง จากกิจกรรมทางเศรษฐกิจฟื้นตัว คาดกำไรสุทธิปี 66 จะเพิ่มขึ้น 11% เมื่อเทียบจากปีก่อน เป็น 4.03 พันล้านบาท จากแนวโน้มสินเชื่อและรายได้นายหน้าประกันภัยเติบโต ราคาเป้าหมาย 31 บาท